

# **VILNIAUS RAJONO SAVIVALDYBĖS MERAS**

**POTVARKIS**

**DĖL VILNIAUS RAJONO SAVIVALDYBĖS PAGIRIŲ SENIŪNIJOS VAIDOTŲ IR KAŠTONŲ GATVĖS SENIŪNAITIJŲ SENIŪNAIČIŲ RINKIMŲ ORGANIZAVIMO**

2024 m. spalio 30 d. Nr. M22-1470

Vilnius

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 38 straipsnio 3, 4, 10, 11 ir 14 dalimis, Vilniaus rajono savivaldybės seniūnaičių rinkimų ir atšaukimo tvarkos aprašu, patvirtintu Vilniaus rajono savivaldybės tarybos 2019 m. liepos 26 d. sprendimu Nr. T3-288 „Dėl Vilniaus rajono savivaldybės seniūnaičių rinkimų ir atšaukimo tvarkos aprašo patvirtinimo“ (su visais aktualiais pakeitimais), ir atsižvelgdamas į Vilniaus rajono savivaldybės administracijos Pagirių seniūnijos 2024 m. spalio 17 d. pranešimą Nr. A38(1)-2376:

1. Skelbiu Vilniaus rajono savivaldybės Pagirių seniūnijos Vaidotų ir Kaštonų gatvės seniūnaitijų seniūnaičių rinkimus.

2. N u r o d a u, kad seniūnaičių rinkimai Vaidotų ir Kaštonų gatvės seniūnaitijose, vyks 2024 m. lapkričio 19 d. 14-19 val. apklausos būdu (raštu), Pagirių seniūnijos administraciniame pastate Šiltnamių g. 11-2, Pagirių k., Pagirių sen., Vilniaus r.

3. Į s a k a u potvarkį skelbti:

3.1. Viešųjų ir tarptautinių ryšių skyriui – Vilniaus rajono savivaldybės interneto svetainėje [www.vrsa.lt](http://www.vrsa.lt) ir vietinėje spaudoje.

3.2. Ūkio skyriui – Vilniaus rajono savivaldybės administracijos patalpose, skelbimų lentoje.

3.3. Pagirių seniūnijos seniūnui – seniūnijos patalpose, oficialiai įrengtose skelbimų lentose.

Savivaldybės meras Robert Duchnevič